### Beslutninger

Forslaget blev på byrådsmødet den 28. maj 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA [adresse]

Baggrund

Civilsamfundsinitiativet "En for holdet" har gennem fire år udviklet sig til en stærk, frivilligdrevet indsats for et renere bymiljø. Med mange engagerede borgere bliver der årligt indsamlet adskillige tons henkastet affald – ofte i områder, hvor maskiner ikke kan komme til, og hvor det kræver menneskelig adræthed og lokal viden at rydde effektivt op.

Initiativet skaber ikke blot et fysisk renere [adresse], men også fællesskab, ejerskab og lokal stolthed.

Formål

Civilsamfundsindsatsen er nu vokset i en grad, der gør det nødvendigt med en deltids projektlederstilling til at sikre kontinuitet, koordinering, samarbejder, kommunikation og fastholdelse af frivillige, så det fortsatte og intensiverede arbejde med at indsamle affald kan fortsætte.

Med en mindre kommunal investering i projektledelse sikres, at den omfattende frivillige arbejdsindsats fastholdes og udvikles – til gavn for både bymiljø, læring i skolerne, fællesskabs- og relationsdannelse, samt livskvalitet i [adresse].

Det indstilles

At forvaltningen belyser behovet for finansiering til en deltidsprojektlederstilling og udarbejder en fordelingsnøgle for tilvejebringelse heraf, mellem de relevante parter MTM, MSB, MBU og MKB, med henblik på at etablere en deltidsprojektlederstilling.